stanford-oval/wikipedia huggingface dataset:
ברכת השחיטה
השוחט בלא ברכה

להלכה, ברכת השחיטה אינה מעכבת את השחיטה, ולכן השוחט בלא ברכה עלתה לו שחיטה ובשר הבהמה או העוף כשר לאכילה. דין זה מוסכם בקרב הראשונים ובהתאם לכך שכל ברכות המצוות אינן מעכבות את קיום המצווה. אולם בתשובת הגאונים נמצאה דעה הסוברת כי השוחט במזיד בלא ברכה, לוקה והבשר נאסר על השוחט באכילה. דין זה הוא סנקציה מיוחדת שהוטלה על השוחט בלבד, הבשר עצמו מותר לאכילה לכל. ויש מן האחרונים שנקט כדעה זו להלכה ולמעשה. דעת יחיד חריגה נמצאת בספר "הלכות ארץ ישראל" של אלדד הדני, ולפיה הבשר שנשחט בלא ברכה נאסר באכילה.
הפסקה בין הברכה לשחיטה

אין להפסיק, בשום מעשה, בין הברכה לשחיטה. אך אם עליו לעשות מעשה הקשור לשחיטה, כגון שצריך לבדוק את הסכין, או צריך אפילו לתקנו, יכול לעשותו, ובלבד שלא יסיח את דעתו מן השחיטה.
מסיבה זאת, אין לדבר בין הברכה לשחיטה, אלא אם כן מדבר בצורכי השחיטה עצמה.
מי שמתכוון לשחוט יותר מבעל חיים אחד, לא ידבר או יפסיק, עד לאחר שחיטת האחרון. ואם הפסיק, במידה ומדובר בשחיטת חיה או עוף, צריך לכסות את הדם בברכה, לברך שנית "על השחיטה" ולהמשיך בשחיטה, אך על כיסוי הדם השני כבר לא יברך.
הפסקה בין הברכה לשחיטה > הפסקה לדבר מצווה שאינו מצורכי השחיטה

אם מיד לאחר ברכת השחיטה, נקלע לידיו של השוחט דבר מצווה, כגון: עניית אמן, עניית "בָּרוּךְ ה' הַמְּבֹרָךְ לָעוֹלָם וָעֵד", עניית "קָדוֹשׁ, קָדוֹשׁ, קָדוֹשׁ", או שראה ברק, או שמע קול רעם, מבאר בעל השמלה חדשה, כי אם שומע מישהוא אחר עונה, יוצא ידי חובתו, על פי הכלל של שומע כעונה. אך אם לא שמע, לא יפסיק, ואם הפסיק, צריך לחזור ולברך ברכת השחיטה.
כאשר דבר המצווה, נקלע לידיו של השוחט, בין שחיטה לשחיטה, ולא מיד לאחר הברכה. אם הפסיק כדי לענות אמן וכו', אינו צריך לחזור ולברך את ברכת השחיטה, אלא חוזר ושוחט הלאה.
גדר הברכה

גדר ברכת השחיטה לפי פשוטו הוא בכלל ברכת המצוות, אך הט"ז בפירושו ליורה דעה, סובר שברכת השחיטה היא בכלל ברכות השבח על שאסר לנו ה' לאכול קודם שחיטה.
כוונה

כאשר השוחט מברך עליו לכוון למצוות שחיטתם של בעלי החיים המונחים לפניו. לכן, שוחט שסיים לשחוט, כיסה את הדם, ולאחר מכן הביאו לפניו בעל חיים נוסף, חוזר ומברך את ברכת השחיטה.
הערות שוליים

↑  להלן - גדר הברכה
↑  ספר דברים, פרק י"ב, פסוק כ"א.
↑  מגן אברהם סימן ח סעיף קטן ב.
↑  שולחן ערוך, יורה דעה, סימן י"ט, סעיף א'.
↑  ראו למשל: המרדכי, והרא"ש בתחילת מסכת חולין.
↑  רבי יואל סירקיש, בית חדש, מהדורת קניגסברג, תרכ"ג, סי' י"ט, דף י"א ע"ב, באתר היברובוקס.
↑  מובא בספר מרדכי, חולין, סימן תקע"א. הובאו דבריו גם בספר בית יוסף, סימן י"ט.
↑  ובתנאי שיודע שהמברך מתכוון להוציא אותו ידי חובה - כגון שסימן לו בידו
↑  שולחן ערוך, יורה דעה, סימן א', סעיף ז', הערת הט"ז (י"ז). בכך לדעתו מוסבר הטעם שלדעת הרא"ש מותר לאילם ששומע את ברכת השחיטה מאחרים לשחוט, וזה בשונה ממצוות אחרות בהן הדבר אסור.
| ברכות |
| --- | --- | --- |
| ברכות הנהנין | המוציא לחם מן הארץ • בורא מיני מזונות • בורא פרי הגפן • בורא פרי העץ • בורא פרי האדמה • שהכל נהיה בדברו  • ברכות הריח |  |
| ברכות השבח | אשר יצר • אלוהי נשמה • ברכות השחר • ברכת החמה • ברכת הלבנה • משנה הבריות • ברכת האילנות • ברכת הגומל • הטוב והמיטיב • ברכת הנסים • שהחיינו |  |
| ברכות הראייה | ברכת המלכים • ברכת הים הגדול • חכם הרזים • שחלק מחכמתו ליראיו • שנתן מחכמתו לבשר ודם • שככה לו בעולמו  • עושה מעשה בראשית • שכוחו וגבורתו מלא עולם • זוכר הברית • ברכת מחיה המתים •  אשר יצר אתכם בדין • מציב גבול אלמנה |  |
| ברכות המצוות | ברכות התורה • ברכת השחיטה • ברכת אירוסין • ברכת לשמור חוקיו • ברכת לישב בסוכה |  |
| ברכה אחרונה | ברכת המזון • מעין שלוש • בורא נפשות |  |
| ברכות שונות | ברכת בתולים • ברכת חתנים  • ברכת מעין שבע • ברוך דיין האמת • ברכת הגשמים • ברוך שפטרני מעונשו של זה • בורא מאורי האש • ברכת השיר • ברכת ברוך ה' לעולם • ברכת אבלים • ברכת רופא חולים |  |
| דינים כלליים | מאה ברכות • ברכה שאינה צריכה • ברכה לבטלה • הפסק • תוך כדי דיבור • שם ומלכות • שומע כעונה • ספק ברכות להקל • תדיר ושאינו  תדיר • עובר לעשייתן • ברכה הסמוכה לחברתה • עניית אמן • ברוך הוא וברוך שמו • סדר קדימה בברכות |  |
הבהרה:  המידע בוויקיפדיה נועד להעשרה בלבד ואין לראות בו פסיקה הלכתית.
גאורג היים

| --- | --- |

 לידה:  30 באוקטובר 1887 ילניה גורה, רפובליקת פולין 
 פטירה:  16 בינואר 1912 (בגיל 24) גאטו, הרפובליקה הפדרלית של גרמניה 
 מדינה:  ממלכת פרוסיה 
 מקום קבורה:  Luisenfriedhof III 
 מקום לימודים:  אוניברסיטת וירצבורג, אוניברסיטת הומבולדט של ברלין, אוניברסיטת פרידריך שילר, Altes Gymnasium Neuruppin 
 שפות היצירה:  גרמנית 
 תקופת הפעילות:  מ-1898 
 בן או בת זוג:  Hildegard Krohn 
 חתימה:   
 
גאורג היים (בגרמנית: Georg Heym; ‏30 באוקטובר 1887 - 16 בינואר 1912) היה סופר ומשורר גרמני. מחשובי המשוררים האקספרסיוניסטים, המייצג את האקספרסיוניזם המוקדם.
ביוגרפיה

היים נולד בילניה גורה שבשלזיה בשנת 1887 להרמן ולג'ני היים. במשך חייו הקצרים, היה תדיר בקונפליקט מול מוסכמות חברתיות. הוריו, בני מעמד הביניים, לא הבינו את גישתו המרדנית של בנם. גישתו של היים עצמו כלפי הוריו הייתה דו ערכית; מצד אחד הייתה בו חיבה עמוקה כלפיהם אך מצד שני הוא התנגד בנחרצות לכל ניסיון לדכא את האינדיבידואליות והעצמאות שלו.
בשנת 1900 עברה משפחת היים לברלין, שם הלך גאורג למספר בתי ספר שונים, אך לא בהצלחה רבה. לבסוף הגיע לגמנסיית פרידריך וילהמס שבברנדנבורג. הוא לא היה מרוצה, וכדי להשתחרר מעט החל לכתוב שירה. לאחר שסיים את בית הספר, החל ללמוד משפטים בווירצבורג ולכתוב מחזות. רוב ההוצאות לאור התעלמו מכתביו.
בשנת 1910 פגש היים את הכותב והמשורר סיימון גוטמן, שהזמין את היים להצטרף ל"מועדון החדש" שייסדו קורט הילר ויעקב ואן הודיס, בו ביקרו בין היתר גם אלזה לסקר-שילר, גוטפריד בן, קרל קראוס, דוד באומגרט וגאורג טראקל. למרות שלמועדון לא הייתה מטרה מוצהרת, כל חבריו היו שותפים בתחושת מרד נגד התרבות העכשווית של זמנם וברצון למהפך פוליטי ואסתטי. המועדון העלה קברטים ייחודים (Neopathetisches Cabaret (גר')) בהם החברים הציגו עבודות. זה היה המקום בו השיג היים את הכרתו הראשונה, ושירתו קיבלה מיד שבחים. בינואר 1911, יצא לאור ספרו הראשון של היים והיחיד שהתפרסם בחייו: Der ewige Tag.
בשנים הבאות עסק היים במספר עבודות משפטיות, אך לא החזיק באף אחת מהן זמן ממושך, לאור חוסר ההערכה שלו כלפי סמכות. ב-16 בינואר 1912 היים וחברו ארנסט באלקה יצאו להחליק בנהר הקפוא של האוול. כמה ימים מאוחר יותר, נמצאו גופותיהם. נראה שבאלקה נפל למי האגם דרך פתח בקרח והיים ניסה להצילו אך נפל גם הוא. היים נותר בחיים כחצי שעה וזעק לעזרה. קריאותיו נשמעו בידי כמה עובדי יערות, אך הם לא הצליחו להגיע אליו.
עבודתו > שירה

Der Gott der Stadt, ‏1910
Der Krieg, ‏1911
Der ewige Tag, ‏1911
Umbra vitae, ‏1912
Marathon, ‏1914
עבודתו > פרוזה

Der Dieb. Ein Novellenbuch, ‏1913
עבודתו > דרמה

Der Athener Ausfahrt, ‏ 1907
עבודתו > אחר

Versuch einer neuen Religion, ‏1909
ביבליוגרפיה

Heym, Georg (1994). The Thief and Other Stories. Translated by Susan Bennett (1st ed.). London: Libris. ISBN 1-870352-48-3.
Heym, Georg (2004). Poems. Translated, with an introduction and notes by Antony Hasler (1st ed.). London: Libris. ISBN 1-870352-97-1. Bilingual edition. Review by Will Stone (2004). Review by Michael Hoffman (21 May 2005). (הוצאה מחודשת: Evanston, Illinois: Northwestern University Press, 2006. ISBN 0-8101-2322-3.)
הערות שוליים

↑  אשר רייך, סוף העולם, הוצאת הקיבוץ המאוחד 2013 - עמוד 69
| --- | --- |
בקרת זהויות :  NLI: 987007262665705171  PLWABN: 9810579254505606  BnF: cb120577123 (data)  GND: 118550683  ISNI: 0000 0001 1070 6398  LCCN: n83058623  MusicBrainz: 6f0c219a-0b8a-40a1-b98c-9e3a021feddc  NDL: 00443250  NKC: jn19990003487  NLG: 122438  NTA: 069017360  RSL: 000017549  SELIBR: 227187  SNAC: w6b30fgm  SUDOC: 028819896  Trove: 1043032  VIAF: 73873700   WorldCat (עם VIAF): 73873700
גביע הפדרציה (הוקי קרח)

| --- | --- |
 ענף:  הוקי קרח
 תאריך ייסוד:  2015
 ארגון מפעיל:  פדרציית ההוקי הרוסית
 תקופת התחרות:  2015–הווה (כ־9 שנים)
 מספר מתמודדים:  6
 מפעל גבוה יותר:  VHL
 vhl.su
 
גביע הפדרציה (ברוסית: Кубок Федерации) הוא פרס הוקי קרח, המוענק לזוכה בפלייאוף ליגת VHL-B, השלישית בחשיבותה ברוסיה, החל מעונת 2015/2016. בטקס סיום האליפות, הגביע ניתן לקפטן הקבוצה המנצחת. שנה לאחר מכן, לאחר החזרת הגביע למארגנים, נחרטת עליו שם הקבוצה האלופה.
גמרי הגביע

פרק זה טעון עדכון. אנא תרמו לוויקיפדיה .
| --- | --- |
: ניצחון
: תבוסה
‏1: מיקום בטבלת העונה הסדירה באליפות VHL-B
| עונה | קבוצות | קבוצות | מאמן | תוצאה> 1 | תוצאה> 2 | תוצאה> 3 | תוצאה> 4 | תוצאה> 5 | תוצאה> 6 | תוצאה> 7 | תוצאה בסדרה | מבקיע שער ניצחון |
| --- | --- | --- | --- | --- | --- | --- | --- | --- | --- | --- | --- | --- |
| 2015/16 | ‏3 | טמבוב טמבוב | דמיטרי סאמיטס |  |  | 4:1 | 1:2 |  |  |  | 4 | רוסיה אלכסנדר פוקס (44:58) |
| 2015/16 | ‏1 | רוסטוב רוסטוב על הדון | גריגורי פנטלב | 2:4 | 1:6 |  |  | 1:2 |  |  | 1 | רוסיה אלכסנדר פוקס (44:58) |

| 2016/17 | ‏1 | רוסטוב רוסטוב און דון | גריגורי פנטלב | 4:2 | 1:3 |  |  | 3:2 |  |  | 4 | רוסיה כריסטיאן סקאלי (37:54) |
| 2016/17 | ‏3 | סלבוטיץ' סמולנסק | דמיטרי מקסימוב |  |  | 2:3 | 1:2 |  |  |  | 1 | רוסיה כריסטיאן סקאלי (37:54) |

| 2017/18 | ‏3 | טמבוב טמבוב | אנדריי לונייב | 3:1 | 5:0 |  |  |  |  |  | 4 | רוסיה אנדריי וורונקוב (21:10) |
| 2017/18 | ‏4 | צ'בוקסרי צ'בוקסרי | סרגיי נורז'אנוב |  |  | 1:3 | 1:2 |  |  |  | 0 | רוסיה אנדריי וורונקוב (21:10) |

| 2018/19 | ‏1 | רוסטוב רוסטוב על הדון | גריגורי פנטלב | 2:1 | 6:2 |  |  |  |  |  | 4 | רוסיה פאבל שצ'רבקוב (59:59) |
| 2018/19 | 2 | מורדוביה סרנסק | יורי וורוביוב |  |  | 1:3 | 2:3 |  |  |  | 0 | רוסיה פאבל שצ'רבקוב (59:59) |

2019/20: ‏ בוטל עקב מגפת הקורונה
| 2020/21 | ‏5 | מחוז קרסנויארסק שונרי קרסנויארסק קרסנויארסק | אנטולי סטפאנוב |  |  | 5:1 | 6:0 |  |  |  | 4 | רוסיה פאבל סיניאבסקי (10:57) |
| 2020/21 | ‏3 | מחוז סרטוב קריסטל סרטוב | סרגיי קרוביאקוב | 5:7 | 4:6 |  |  |  |  |  | 0 | רוסיה פאבל סיניאבסקי (10:57) |
סטטיסטיקה

| קבוצה | משחקי גמר | ניצחונות | תבוסות | שיעור זכייה | שנות השתתפות בגמר (שנות זכייה בגביע הפדרציה מודגשות) |
| --- | --- | --- | --- | --- | --- |
| רוסטוב | 3 | 2 | 1 | 66.7% | ‏2016, 2017, 2019 |
| טמבוב | 2 | 2 | 0 | 100% | 2016, 2018 |
| שונרי קרסנויארסק | 1 | 1 | 0 | 100% | 2021 |
| קריסטל | 1 | 0 | 1 | 0% | ‏2021 |
| סלבוטיץ' | 1 | 0 | 1 | 0% | ‏2017 |
| צ'בוקסרי | 1 | 0 | 1 | 0% | ‏2018 |
| מורדוביה | 1 | 0 | 1 | 0% | ‏2019 |
| רוסיה הוקי קרח ברוסיה |
| --- | --- | --- |
| ניהול ותשתיות | פדרציית ההוקי הרוסית • קבוצות • ליגת ההוקי המקצוענית (ארגון עבר) |  |
| ליגות | אליפות הוקי קרח גברים • אליפות הוקי קרח נשים וליגת הנשים • ליגת ההוקי הקונטיננטלית • ליגת המשנה • אליפות ליגת ההוקי הבכירה • ליגת הצעירים • ליגת הצעירים הלאומית • ליגת ההוקי הלילית |  |
| גביעים | גביע גגארין • גביע פטרוב • גביע הפדרציה • גביע חרלמוב |  |
| נבחרות | הנבחרת הלאומית • הנבחרת הצעירה • נבחרת ברית המועצות בהוקי קרח |  |
| תחרויות עבר | האליפות הסובייטית • הגביע הסובייטי • ליגת ההוקי הרוסית • ליגת ההוקי הבינלאומית |  |
ברכת השנים

מודעת תזכורת לנוסח המתאים בברכת גבורות ובברכת השנים בבית כנסת הרמב"ן בירושלים
ברכת השנים היא הברכה התשיעית בתפילת שמונה עשרה, אחת משלוש עשרה ברכות הבקשה בתפילה זו. ברכת השנים עוסקת בבקשות הקשורות לכלכלה, והיא נאמרת לאחר ברכת רפואה ולפני ברכת קיבוץ גלויות.
הברכה תוקנה כשעיקר פרנסתו של האדם הייתה מן האדמה, ולכן פרנסתו הייתה תלויה מאוד בגשם ובהצלחת גידול התבואה. כיום מכוונים בברכה זו גם על פרנסה שלא על ידי חקלאות.
שינויים בעונות השנה > ותן טל ומטר לברכה

קצת ממילות הברכה בנוסח אשכנז וספרד, והברכה כולה בנוסח הספרדים, משתנה על פי הזמן בו היא נאמרת. המילים "ותן טל ומטר לברכה" קרויים שאילת גשמים ומתחילים לאומרם בארץ ישראל בליל ז' בחשוון. זאת בניגוד ל"הזכרת גשמים" הנאמרת בברכת מחיה המתים ("משיב הרוח ומוריד הגשם"), החל מתפילת מוסף של שמיני עצרת. הסיבה לכך היא שלא רצו שיחלו גשמים לרדת בטרם כל העולים לרגל לירושלים בסוכות יעברו את נהר פרת, כדי שלא יחסמו על ידי עליית מימיו. לפי סיבה זאת היום (כל עוד אין בית מקדש) אמורים לשאול גשמים בשמיני עצרת, ואכן כך מבינים רוב הראשונים אולם למעשה בפסיקה המקובלת נהוג לשאול בז' בחשוון מסיבות שונות. מפסיקים לשאול גשמים ביום הראשון של חג הפסח והחל מתפילת ערבית של לילה זה מתחילים לומר "ותן ברכה".
בחוץ לארץ מתחילים לשאול את הגשמים 60 יום לאחר תקופת תשרי לפי חשבון שמואל, שבמאה ה-20 וה-21 תמיד חל בערבית שלפני 5 בדצמבר כשפברואר של שנה הבאה אינו מעובר ובערבית שלפני 6 בדצמבר כשפברואר של השנה הבאה מעובר.
הרא"ש שואל שהרי אם התחלת שאלת מטר 60 הימים אחרי התקופה מבוססת על צורך הגשמים בבבל (ששם נכתב התלמוד), אם כן, במקומות כמו ספרד (או אמריקה), שצריכים לגשמים בכל השנה, צריכים לשאול גשמים בכל השנה. בשולחן ערוך לא נפסק כדברי הרא"ש, אלא שכל העולם, חוץ מארץ ישראל, נגרר אחרי בבל.
שינויים בעונות השנה > טעות בהזכרה

מתפלל ששכח לשאול גשמים (לומר "ותן טל ומטר...") בחורף:
אם לא סיים את הברכה (דהיינו, שלא אמר את ה' שבין "ברוך אתה" ל"מברך השנים") יאמר "ותן טל ומטר" במקום בו נזכר וימשיך בתפילתו.
אם נזכר אחר שאמר "וברך שנתנו כשנים הטובות" יאמר "ותן טל ומטר" ויאמר שוב "וברך שנתנו כשנים הטובות" כדי שיהיה מעין חתימה סמוך לחתימה וטוב יותר שיתחיל ותן טל ומטר ויגמור כסדר.
אם סיים את הברכה (דהיינו, שאמר את ה' שבין "ברוך אתה" ל"מברך השנים") ונזכר לפני ברכת שומע תפילה יאמר אחרי המילים "ושמע תפילתנו" בברכת "שומע תפילה": "ותן טל ומטר לברכה על פני האדמה" וימשיך בתפילתו.
אם נזכר לאחר ברכת שומע תפילה אך לא התחיל בברכת העבודה חוזר לברכת שומע תפילה וממשיך כבאפשרות הקודמת.
אם נזכר לאחר ברכת העבודה יחזור לברכת השנים ויחזור משם על תפילתו.
אם נזכר לאחר שסיים תפילת שמונה עשרה יחל את תפילתו מחדש. (אם נזכר לפני חזרת הש"ץ ימתין ויחזור על תפילתו עם החזן, אך אם נזכר לאחר מכן יחזור ביחידות).
מתפלל ששאל גשמים בקיץ (במקום לומר ותן ברכה):
אם סיים את הברכה יחזור לברכת השנים,
אם נזכר לאחר סיום תפילת שמונה עשרה יתחיל תפילתו מחדש.
מנהגים

למנהג חסידי חב"ד באמירת הברכה יש לכוון על חיטים למצה, אתרוג לארבעת המינים וגפן ליין לקידוש.
ראו גם

ברכת הגשמים
ברכת גבורות
ותן ברכה
הערות שוליים

↑  נ"א: "מִטּוּבֶךָ"
↑  נ"א: "מִטּוּבֶךָ"
↑  נ"א: שְׁנוֹתֵינוּ
↑  כך הוא הנוסח המקורי, אבל בטורינו אומרים "אֶת שְׁנוֹתֵינוּ", וברומא ובמילנו אומרים "אֶת שְׁנָתֵנוּ".
↑  ר"ח רבינו גרשום הרמב"ן הריטב"א הגאונים תוס' לפי הבנת הגר"א הר"ן הרי"ד הריא"ז והמארי, על הסוגיא במסכת תענית, דף ד', עמוד ב', וכך פוסק הירושלמי: "והא תנינן בשלשה במרחשון שואלין את הגשמים? א"ר תנחום בר חייה בשעת המקדש שאני" (מסכת תענית פרק א הלכה ב).
↑  הרב אליעזר מלמד‏, הזכרת גשמים ושאלתם, באתר פניני הלכה
↑  שולחן ערוך אורח חיים קיז:א. ועיין בביאור הלכה שם ד"ה עד תפילת המנחה שמציין נפקא מינה למעשה בזה מתחילים בערבית למרות שבחג מתפללים תפילת יום טוב שאין מזכירים כלל.
↑  מובא בטור או"ח קיז.
↑  ספר המנהגים - מנהגי חב"ד, עמוד 12.
| תפילת העמידה |
| --- | --- | --- |
| שלוש הברכות הראשונות | שלוש הברכות הראשונות |  |
| ברכות שבח | ברכת אבות • ברכת גבורות • ברכת קדושת השם |  |
| הברכות האמצעיות | הברכות האמצעיות |  |
| בקשות תפילת שמונה עשרה | ברכת חונן הדעת • ברכת תשובה • ברכת סליחה • ברכת גאולה • ברכת רפואה • ברכת השנים • ברכת קיבוץ גלויות • ברכת המשפט • ברכת המינים • על הצדיקים • ברכת ירושלים • מצמיח קרן ישועה • שומע תפילה |  |
| בתפילת שבע | ברכת קדושת היום |  |
| בתפילת תשע | מלכויות זכרונות ושופרות |  |
| בתפילת עשרים וארבע | זכרונות • שופרות • אל ה' בצרתה לי • אשא עיני אל ההרים • ממעמקים קראתיך ה' • תפלה לעני כי יעטוף |  |
| שלוש הברכות האחרונות | שלוש הברכות האחרונות |  |
| ברכות הודאה | ברכת עבודה • ברכת הודאה • ברכת שים שלום |  |
| תוספות | תוספות |  |
| הזכרות | משיב הרוח ומוריד הגשם • מוריד הטל • שאלת גשמים |  |
| בחזרת הש"ץ | קדושה • מודים דרבנן • ברכת כהנים |  |
| בזמנים מיוחדים | אתה חוננתנו • יעלה ויבוא • על הנסים • תפילת נחם • תפילת עננו • ועננו בורא עולם • ותערב • הוספות ושינויים לעשרת ימי תשובה • וידוי |  |
| תפילות העמידה השונות | תפילות העמידה השונות |  |
| בכל יום | תפילת שחרית • תפילת מנחה • תפילת ערבית |  |
| בשבתות ובמועדים | תפילת מוסף |  |
| ביום הכיפורים (ובתענית ציבור) | תפילת נעילה |  |
הבהרה:  המידע בוויקיפדיה נועד להעשרה בלבד ואין לראות בו פסיקה הלכתית.
גביע המונדיאל

| --- | --- |

 ענף:  כדורגל
 תאריך ייסוד:  1930 
 תקופת התחרות:  1974–הווה (כ־50 שנה) 
 זוכה:   ארגנטינה
 הכי הרבה זכיות:   ברזיל (5)
 אתר רשמי
 
גביע העולם הוא גביע המוענק לנבחרת הזוכה בגביע העולם בכדורגל. מאז 1930 נעשה שימוש בשני גביעים: בשנים 1930–1970 הוענק גביע ז'יל רימֵה, והחל משנת 1974 מוענק גביע העולם החדש.
גביע ז'יל רימֵה

גביע ז'יל רימֵה היה הפרס המקורי שהוענק לנבחרת הזוכה במונדיאל. שמו הראשון היה "ויקטורי" (ניצחון בעברית), אך הוא היה ידוע גם כגביע העולם. ב-1946 שונה שמו של הגביע, והוא כונה מאז גביע ז'יל רימה לכבוד נשיא פיפ"א ז'יל רימה, שיזם ותמך בייסוד המונדיאל. הגביע עוצב על ידי אבל לפלר (Abel Lafleur), שיצר אותו מזהב על בסיס כחול מלפיס לזולי. גובה הגביע היה 35 סנטימטרים, ומשקלו 3.8 קילוגרמים. הוא הורכב מגביע מתומן הנתמך על ידי דמות מכונפת שייצגה את ניקה, אלת הניצחון במיתולוגיה היוונית. גביע ז'יל רימֵה הובא לאורוגוואי לקראת המונדיאל הראשון על סיפון הקונטה ורדה, שהפליגה מווילפרנש-סור-מר (Villefranche-sur-Mer (אנ')), דרומית לניס, ב-21 ביוני 1930. ספינה זו הובילה גם את ז'יל רימֵה ואת הנבחרות של צרפת, רומניה ובלגיה שהשתתפו בטורניר. הקבוצה הראשונה שקיבלה את הגביע הייתה אורוגוואי, מנצחת  גמר המונדיאל הראשון. במהלך מלחמת העולם השנייה הוחזק הגביע על ידי נבחרת איטליה, שזכתה במונדיאל 1938. אוטוריו באראזי, איטלקי שכיהן כסגן-נשיא פיפ"א ונשיא התאחדות הכדורגל האיטלקית, לקח את הגביע בחשאי מבנק ברומא והחביא אותו בקופסת נעליים מתחת למיטה שלו על מנת למנוע מהנאצים לגנוב אותו.
ב-20 במרץ 1966, ארבעה חודשים לפני פתיחת מונדיאל 1966 באנגליה, נגנב הגביע במהלך תערוכה ציבורית בכנסייה בווסטמינסטר. הוא התגלה שבוע לאחר מכן בגן נוי באזור נורווד עילית שבדרום לונדון על ידי כלב בשם פיקלס (אנ') כשהוא עטוף בעיתון. התאחדות הכדורגל האנגלית החליטה לנקוט באמצעי ביטחון והורתה להכין העתק מדויק של הגביע עבור החגיגות שלאחר הזכייה. ההעתק שימש גם בשנים שלאחר המונדיאל, עד 1970. הוא נמכר לפיפ"א במכירה פומבית בשנת 1997 תמורת 254,000 לירות שטרלינג. המחיר הגבוה הוביל להשערות שאין מדובר בהעתק כי אם בגביע האמיתי, אך לאחר בדיקה הצהירה פיפ"א כי הגביע שרכשה אכן היה העתק. לאחר מכן הורתה פיפ"א להציב את ההעתק במוזיאון הכדורגל הלאומי שבפרסטון.
במונדיאל 1970 זכתה ברזיל בטורניר בפעם השלישית, וקיבלה לשמור את הגביע המקורי לצמיתות, כפי שרצה ז'יל רימֵה ב-1930. אולם, הגביע נגנב ב-19 בדצמבר 1983, כאשר נלקח מתצוגה במטה התאחדות הכדורגל הברזילאית בריו דה ז'ניירו. הגביע נשמר בארון עם חזית מזכוכית משוריינת, אך חלקו האחורי, שהיה עשוי מעץ, חורר על ידי מוט ברזל. הגביע מעולם לא נמצא. פיפ"א מימנה את הכנתו של העתק חדש, שהוענק לנשיא ברזיל ב-1984.
הגביע החדש

לקראת מונדיאל 1974 הזמינה פיפ"א גביע חדש. 53 פסלים משבע מדינות הגישו לה הצעות. האמן האיטלקי סילביו גאזאנייה קיבל את המשימה. אורכו של הגביע החדש 36.5 סנטימטרים, והוא עשוי מ-5 קילוגרמים של זהב 18 קרט עם בסיס בקוטר 13 סנטימטרים המכיל שתי שכבות של מלכיט. הגביע יוצר בבית המלאכה ברטוני שבמילאנו, משקלו הכולל הוא 6.175 קילוגרמים, ותוארו בו שתי דמויות אנושיות המחזיקות את כדור הארץ. בהתאם לחישובים שבוצעו על ידי מרטין פוליאקוף הגביע הוא חלול. הגביע הוענק לראשונה לפרנץ בקנבאואר, קפטן נבחרת גרמניה המערבית שזכתה במונדיאל 1974.
על בסיס הגביע חרוטה הכתובת "FIFA World Cup" (גביע העולם של פיפ"א). שם המדינה שנבחרתה זכתה בטורניר נחרט בתחתית הגביע, כך שלא ניתן לראותו כאשר הגביע ניצב על בסיסו. הטקסט מציין את השנה ושם המדינה הזוכה בשפה הלאומית שלה, כגון "1974 – Deutchland" או "1994 – Brasil". נכון לשנת 2010 נחרטו על בסיס הגביע עשר זוכות. לא ידוע האם פיפ"א תחליף את הגביע כאשר יתמלא המקום בבסיסו, דבר האמור להתרחש בשנת 2038 לכל המוקדם. תקנות פיפ"א הנוכחיות קובעות כי הגביע המקורי לא יינתן לנבחרת הזוכה, שתקבל במקומו העתק מצופה בזהב.
זכיות

להלן פירוט זכיית הנבחרות בגביעים השונים:
| נבחרת | גביע ז'יל רימה | גביע העולם | סך הכל |
| --- | --- | --- | --- |
|  ברזיל | 3 | 2 | 5 |
|  איטליה | 2 | 2 | 4 |
|  גרמניה | 1 | 3 | 4 |
|  אורוגוואי | 2 | 0 | 2 |
|  ארגנטינה | 0 | 3 | 3 |
|  צרפת | 0 | 2 | 2 |
|  אנגליה | 1 | 0 | 1 |
|  ספרד | 0 | 1 | 1 |
| סך הכל | 9 | 13 | 22 |
הערות שוליים

↑  גביע ז'יל רימה באתר הרשמי של פיפ"א
↑  סקירה של מונדיאל 1950 באתר הרשמי של פיפ"א
↑  סיימון קופר, Solid gold mystery awaits the final whistle, באתר הפייננשל טיימס, 14 באפריל 2006
↑  Trophy as filled with history as Cup, באתר ספורטס אילוסטרייטד, 25 ביוני 2002
↑   Chemistry of the World Cup Trophy, בביצוע Periodic Table of Videos, סרטון  באתר יוטיוב
1 2  FIFA World Cup Trophy באתר הרשמי של פיפ"א
דגל טנריפה

דגל טנריפה
דגל טנריפה (ספרדית: Bandera de Tenerife) מורכב מצלב אלכסוני לבן, הוא צלב אנדראס הקדוש, על רקע כחול.
אין שום משמעות רשמית מאחורי צבעי הדגל. למרות זאת, הצבע הכחול הכהה מייצג את הים בגלל האופי המבודד של טנריפה והשלג הלבן מכסה את הפסגות של הר טיידה במהלך החורף. דגל טנריפה מקורו בדגל של המחוז הימי של האיים הקנריים 1845 שהוקצו על ידי מסדר מלכותי. ב-1867 שני מחוזות ימיים נוצרו בארכיפלג, והדגל אושר במחוז ימי הדגל כמו של טנריפה. לבסוף, ב-9 במאי 1989 הפך הדגל.
דגל טנסי

| --- | --- |

 סוג הדגל:   דגל מדיני ואזרחי
 קבלת מעמד רשמי:  17 באפריל 1905
 מוטיבים עיצוביים:  דגל אדום מימן, פס כחול ממוסגר בלבן, במרכז עיגול כחול ממוסגר בלבן בתוכו שלושה כוכבים לבנים.
דגל מדינת טנסי מציג רקע אדום אשר מימינו פס צר מאונך בצבע כחול. במרכז הרקע האדום מעגל לבן אשר בתוכו שלושה כוכבים לבנים על רקע כחול. הסמל שבמרכז הדגל מופיע גם בסמלים של חברות וקבוצות ספורט שמקורן בטנסי כמו בסמלה של קבוצת הפוטבול טנסי טייטאנס.
הדגל עוצב על ידי לירוי ריבס, עורך דין ששירת כחייל בחיל הרגלים של טנסי. הדגל הוכרז כרשמי ב-17 באפריל 1905. בסקר שנערך בשנת 2001, נבחר הדגל של טנסי במקום ה-14 מתוך 72 הדגלים בצפון אמריקה.
שלושת הכוכבים הלבנים במרכז הדגל מסמלים את שלושת האזורים הגאוגרפיים של טנסי, והם מוקפים במעגל כדי לסמל את אחדותם למדינה אחת. הפס הכחול מימין נועד לגוון במקצת את הדגל. במאמר בנשיונל ג'יאוגרפיק[דרוש מקור] באוקטובר 1917 נטען ששלושת הכוכבים מסמלים את היותה של טנסי המדינה השלישית שהצטרפה לאיחוד, אחרי שלוש עשרה המושבות הראשונות. עם זאת, מעצב הדגל טען שהוא לא חשב על פירוש זה.[דרוש מקור]
גולשן

| --- | --- |
גולשן, 2013
גולשן, 2013
 לידה:  29 במאי 1976 (בת 48) פאטיח, איסטנבול, טורקיה
 שם לידה:  גולשן ביירקטאר קלקוגלו
 מוקד פעילות:  טורקיה
 תקופת הפעילות:  מ-1996
 מקום לימודים:  תיכון חרמיני   האוניברסיטה הטכנית של איסטנבול
 עיסוק:  זמרת, זמרת-יוצרת
 סוגה:  פופ • דאנס
 שפה מועדפת:  טורקית 
 כלי נגינה:  קול
 חברת תקליטים:  חברות תקליטים שונות
 בן זוג:  מוראט ורול (1996-2000)   אוזן קולקולו (2016-הווה)
 http://gulsenonline.com/
 פרופיל ב-IMDb
 
גולשן ביירקטאר צ'ולאקואולו (בטורקית: Gülşen Bayraktar Çolakoğlu; נולדה ב-29 במאי 1976) היא זמרת-יוצרת ומלחינה טורקייה. את הקריירה שלה החלה בשנת 1996, כאשר הוציאה את אלבום הבכורה שלה Be Adam. גולשן היא אחת מהאמנים הטורקיים המצליחים ביותר בכל הזמנים, תוך שהיא גם אחד מהאמנים הטורקיים עם מספר הלהיטים הרב ביותר ועם מספר המכירות הגבוה ביותר וזאת, בנוסף לעובדה שהיא מחזיקה באלבום Of... Of..., שנחשב לאחד מהאלבומים הטורקיים הנמכרים ביותר בכל הזמנים.
גולשן הפכה לאמן הראשון בהיסטוריה שהצליח לשהות למעלה מ-40 שבועות בצמרת מצעד טורקיה טופ 20; המצעד החשוב ביותר בעולם המוזיקה הטורקי. כמו כן, הפכה גם לאמן הראשון שחצה את רף 50 ו-60 השבועות בצמרת המצעד. בין היתר, היא מחזיקה במספר הרב ביותר של להיטים שכבשו את פסגת המצעד והם: "Bi' An Gel",‏ "Yeni Biri",‏‏ "Sözde Ayrılık",‏ "Yatcaz Kalkcaz Ordayım",‏ "Kardan Adam",‏ "İltimas",‏ "Bangır Bangır"‏ ו-"Bir İhtimal Biliyorum". בנוסף לכך, שירה "Bangır Bangır", הוא השיר הראשון במצעד שהצליח לשהות בצמרת הפסגה שלו במשך 13 שבועות. בשנת 2019, היא הוציאה את הלהיט "Bir İhtimal Biliyorum", שהצליח לשהות בפסגת המצעד במשך 13 שבועות גם כן.
בשנת 2015 הוציאה את אלבומה Bangır Bangır, שנחשב לאחד מהאלבומים הטורקיים המצליחים ביותר בכל הזמנים, עם מכירות של למעלה מ-100,000 עותקים בחודשים בודדים. כבר בצאתו, כבש האלבום את פסגת מצעד האלבומים של טורקיה, תוך שהפך שם לאלבום זהב בפרק זמן קצר. שיר הנושא שלו "Bangır Bangır", שבר שיא היסטורי במצעד טורקיה טופ 20, בכך ששהה בפסגת המצעד במשך 13 שבועות. השיר "Dan Dan", שנכלל גם הוא באלבום, היה ללהיט בין-לאומי.
דיסקוגרפיה > אלבומי אולפן

1996: Be Adam
1999: Erkeksen
2001: Şimdi
2004: Of... Of...
2006: Yurtta Aşk Cihanda Aşk
2007: Ama Bir Farkla
2009: Önsöz
2013: Beni Durdursan mı?
2015: Bangır Bangır